CELEX: 62020TN0731
Language: fi
Date: 2020-12-17 00:00:00
Title: Asia T-731/20: Kanne 17.12.2020 – ExxonMobil Production Deutschland v. komissio

8.2.2021   
            
            
               FI
            
            
               Euroopan unionin virallinen lehti
            
            
               C 44/58
            
         
      Kanne 17.12.2020 – ExxonMobil Production Deutschland v. komissio
      (Asia T-731/20)
      (2021/C 44/80)
      Oikeudenkäyntikieli: saksa
      
         Asianosaiset
      
      
         Kantaja: ExxonMobil Production Deutschland GmbH (Hannover, Saksa) (edustajat: asianajajat S. Altenschmidt ja J. Hoss)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan komission 8.12.2020 antaman päätöksen (viitenumero Ares (2020)7439507 – 08/12/2020) ja
               
            
                  —
               
               
                  velvoittamaan vastaaja korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja vaatii käsiteltävällä kanteella kumottavaksi 8.12.2020 annetun päätöksen, jolla komissio kieltäytyi – välitoimimenettelyssä Verwaltungsgericht Berlinissä ja Umweltbundesamtin tätä koskevan hakemuksen yhteydessä – siirtämästä päästöoikeuksia sen varmistamiseksi tilapäisesti, että kantajalla on oikeus maksuttomiin päästöoikeuksiin unionin tuomioistuimen ennakkoratkaisupyynnöstä C-126/20 antaman tuomion tehokkaan vaikutuksen takaamiseksi.
      Kantaja vetoaa kanteensa tueksi kolmeen kanneperusteeseen.
      
                  1)
               
               
                  Ensimmäinen kanneperuste, jonka mukaan komission 8.12.2020 antama päätös vaikuttaa kantajaan suoraan ja erikseen. Kantajalla on näin ollen kanneoikeus.
               
            
                  2)
               
               
                  Toinen kanneperuste, jonka mukaan tilanteessa, jossa on kyse välitoimien määräämisestä kansallisessa tuomioistuimessa, komission on unionin oikeudessa vahvistetun tehokasta oikeussuojaa koskevan periaatteen nojalla myötävaikutettava sen varmistamiseen, että oikeutta päästöoikeuksien myöntämiseen ei menetetä.
               
            
                  3)
               
               
                  Kolmas kanneperuste, jonka mukaan direktiivi 2003/87/EY (1) ja asetus (EU) N:o 389/2013 (2) muodostavat oikeudelliset puitteet tällaiselle myötävaikuttamiselle ja päästöoikeuksien siirrolle kansallisille tileille.
               
            
         (1)  Kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13.10.2003 annettu Euroopan parlamentin ja neuvoston direktiivi 2003/87/EY (EUVL 2003, L 275, s. 32)
      
         (2)  Euroopan parlamentin ja neuvoston direktiivin 2003/87/EY ja Euroopan parlamentin ja neuvoston päätösten N:o 280/2004/EY ja N:o 406/2009/EY mukaisen unionin rekisterin perustamisesta ja komission asetusten (EU) N:o 920/2010 ja (EU) N:o 1193/2011 kumoamisesta 2.5.2013 annettu komission asetus (EU) N:o 389/2013 (EUVL 2013, L 122, s. 1)